cyanic-selkie/wikianc huggingface dataset:
אשת ישעיהו
הכתוב ב מוסר כי מדובר ב'עלמה'. הנערה, אישה חסרת שם היא זו שיולדת את עמנו אל. בכתוב בפרק ח' נמסר כי היולדת היא נביאה כלומר, אשת ישעיהו, ואף כאן שמה לא נמסר. היא זו שיולדת את מהר שלל חש בז. שמו של עמנו אל ניתן על ידי ה'עלמה' נותן ביטוי לקיום נבואתו של ישעיהו ואילו שמו של הבן השני מהר שלל חש בז ניתן במצוות האל ויש לראות בכך כביטוי וסימן לנבואה.
אנדי בורנהאם
אנדי בורנהאם (באנגלית: Andy Burnham; נולד ב-7 בינואר 1970) הוא פוליטיקאי בריטי חבר מפלגת הלייבור. בורנהאם מכהן כראש עיריית מחוז מנצ'סטר רבתי ממאי 2017. קודם לכן כיהן כחבר הפרלמנט של הממלכה המאוחדת מטעם מחוז לי בשנים 2001–2017, כשר התרבות, התקשורת והספורט וכשר הבריאות בקבינט של גורדון בראון.
ביוגרפיה
בורנהאם נולד בליברפול, למד בתיכון קתולי בסיינט הלן שבמחוז מרזיסייד. הוא בעל תואר שני באנגלית מאוניברסיטת קיימברידג'.
מצר קנסו
מצר קנסו (באנגלית: Canso Strait) הוא מצר ים בפרובינציה הקנדית נובה סקוטיה, המפריד בין חצי האי נובה סקוטיה לבין האי קייפ ברטון, ומקשר (ביחד עם המצרים קבוט ואִיל-בל) בין מפרץ סנט לורנס לבין האוקיינוס האטלנטי.
אנדי בורנהאם
ביוגרפיה
בנעוריו הצטרף למפלגת הלייבור. בשנים 1994 עד 1997 שימש עוזרה של חברת הפרלמנט טסה ג'וול. ב-1998 מונה ליועצו של שר התרבות, התקשורת והספורט כריס סמית.
מצר קנסו
רוחבו הממוצע של המצר הוא 3 קילומטרים (קילומטר בנקודה הצרה ביותר), מימיו עמוקים – למעלה מ-60 מטרים, ואורכו 27 ק"מ.
"סוללת קנסו", שנבנתה בשנת 1955, מאפשרת חצייה של המצר ומעבר כלי רכב ורכבות בין חצי האי נובה סקוטיה והאי קייפ ברטון. ואילו תעלת קנסו שנחפרה בצדה המזרחי של הסוללה, שומרת על חופש השיט של כלי שיט.
אנדי בורנהאם
ביוגרפיה
לאחר הפסד מפלגת הלייבור בבחירות ב-2010 שימש שר הבריאות בממשלת הצללים של אד מיליבנד ובהמשך השנה מונה לשר החינוך בממשלת הצללים. באוקטובר 2011 מונה שוב לשר הבריאות בממשלת הצללים של הלייבור.
מצר קנסו
שמו של המצר נגזר מהמילה Kamsok, שפירושה "מקום מעבר לצוקים" בשפת המיקמק של בני השבט מיקמק.
אנדי בורנהאם
ביוגרפיה
במאי 2015 הכריז שהוא מתכוון להתמודד על הנהגת מפלגת הלייבור, הוא סיים שני עם 19% מקולות הבוחרים לאחר ג'רמי קורבין. לאחר הבחירות מונה לשר הפנים בממשלת הצללים של קורבין.
באוקטובר 2016 התפטר מתפקידו בממשלת הצללים לקראת התמודדותו בבחירות לראשות מחוז מנצ'סטר רבתי. במאי 2017 נבחר לתפקיד ברוב של 63%. ימים ספורים לאחר כניסתו לתפקיד התרחש במחוזו הפיגוע במנצ'סטר ארנה. ב-2021 זכנבחר לכהונה נוספת ברוב של 67%.
בורנהאם נשוי ואב לשלושה. בשנים 2018-2019 כיהן כנשיא ליגת הרוגבי של אנגליה.
בוסתן אברהם
הלהקה הוקמה במטרה ליצור מוזיקה ישראלית מקורית, שתשלב בין הצלילים המערביים לבין מוזיקה מזרחית וערבית. הלהקה מנגנת בעיקר יצירות מקוריות ועיבודים כליים ליצירות מסורתיות. בין היתר הופיעה הלהקה במדינות צפון אמריקה, מערב אירופה וסקנדינביה, כמו גם בהונג קונג ובפסטיבל ישראל לשנת 1996.
יחסי ארמניה–קפריסין
כיום שתי המדינות לא מקיימות יחסים דיפלומטיים רשמיים עם אזרבייג'ן ועם טורקיה.
כיום היחסים בין ארמניה לקפריסין כוללים שיתוף פעולה בתחומי הסחר, הצבא, שירותי הביון, מדיניות חוץ ואומנויות.
סכסוך נגורנו-קרבאך
לחימה בין אתנית בין ארמניה לאזרבייג'ן השכנה פרצה זמן קצר לאחר פרלמנט נגורנו-קרבאך, מחוז אוטונומי באזרבייג'ן, הצביע לאיחוד האזור עם ארמניה ב-20 בפברואר 1988. הדרישה הארמנית לאחד את קרבאך עם ארמניה, שהתפשטה בסוף שנות השמונים, התחיל בצורה שלווה יחסית; אולם עם התקרבותה של ברית המועצות גדל הסכסוך בהדרגה לסכסוך אלים בין הקבוצות האתניות בנגורנו-קרבאך, וכתוצאה מכך טיהור אתני מצד כל הצדדים. ההצהרה המשותפת בין קפריסין לארמניה בינואר 2011 מזכירה כי הרפובליקה של קפריסין מביעה את תמיכתה במאמציה הקונסטרוקטיביים של ארמניה לפתור את סכסוך נגורנו-קרבאך במסגרת תהליך קבוצת מינסק של האו"ס באמצעות משא ומתן המבוסס על עקרונות אמנת האומות המאוחדות והארגון. המעשה הסופי של הלסינקי והמרכיבים שהציעו נשיאי ארצות הברית ליו"ר משותף של קבוצת מינסק, אשר כוללים, בין היתר, את קביעת המעמד הסופי של נגורנו-קרבאך באמצעות הבעת רצון מחייבת מבחינה משפטית. בתמורה, בירך נשיא ארמניה את עמדתה של קפריסין כחברה באיחוד האירופי על עמדתה המאוזנת בנושא קרבאך, והפנה את תשומת הלב לקביעת מעמדו הסופי של נגורנו-קרבאך מבחינת הבעת רצון חופשית מחייבת מבחינה משפטית.
הכרה ברצח העם הארמני
קפריסין הייתה אחת המדינות החלוציות בהכרה ברצח העם הארמני, כאשר ב-25 בינואר 1965 העלה שר החוץ ספירוס קיפריאנו לראשונה את הנושא בפני העצרת הכללית של האומות המאוחדות. לפני נאומו העוצמתי, משלחת המורכבת מחברי לשכת ARF דשנאקצוטיון ד"ר פפן פפאזיאן וברז 'מיסירליה, כמו גם חברי הוועד הלאומי הארמני של קפריסין, אנניה מהדסיאן וורטקס סינאניאן, הגישה לו תזכיר בקריאה לתמיכת קפריסין בהעלאת הנושא באומות המאוחדות.
אנדרטאות רצח עם ארמניות
כמדינה השנייה בעולם שמכירה ברצח העם הארמני, קפריסין בנתה שתי אנדרטאות לרצח עם ביחס לקורבנות. אחד האנדרטאות נמצא בניקוסיה, והשני נמצא בלרנקה.
תגובת קפריסין לשחרורו של רמיל ספרוב
הצהרתו של שר החוץ בקפריסין, אראטו קוזאקו-מרקוליס, אמרה כי "אנו מצטערים מאוד ומצטערים על החנינה הנשיאותית ועל הנזק שנגרם בעקבות הפעולות שבאו בעקבות השחרור, שמטרתן להאדיר את הפשע הנורא הזה, למאמצי הפיוס עם אזרבייג'ן ואנחנו גם מאוד מודאג מהשפעותיה על היציבות האזורית." לאחר שחרורו של רמיל ספרוב פרצו מחאות מיידיות בכל ערי קפריסין, כאשר הגדולה ביותר בניקוסיה התרחשה מחוץ לשגרירות הונגריה. העיתונות הקפריסאית הביעה שלילית את תפקידה של ממשלת הונגריה לשחרורו של רמיל ספרוב.
חינוך
ישנם בתי ספר יסודיים ארמנים בקפריסין בערים לרנקה, לימסול וניקוסיה וגימנסיה בניקוסיה. המכון לחינוך מלקוני היה המוסד החינוכי המשותף הנודע ביותר של ארמנים-קפריסאים. המכון המלקוני, שנוסד בשנת 1926, היה פתוח לתלמידים ארמנים מכל רחבי העולם והציע תוכנית לימודים מקיפה של בתי ספר תיכוניים. כל המקצועות, למעט השפה הארמנית, נלמדו באנגלית ובשפות זרות שהוצעו כללו יוונית, צרפתית, ערבית, פרסית, רוסית ובולגרית. תוכנית רדיו מדי שעה של תאגיד השידור בקפריסין בארמנית כוללת ראיונות נרחבים, סיקור חדשותי, דיווחי תרבות ומוזיקה. שני עיתונים חודשיים ארמנים הוקמו על האי, (Artsankank (1995 ו-Azad Tsayn (נוסד 2003), המספקים חדשות לאומיות ובינלאומיות, בעיקר בארמנית ועמודים מסוימים מודפסים ביוונית ובאנגלית.
כלכלה
מדי שנה מתקיימים פורומים עסקיים של קפריסין-ארמנים בניקוסיה או בירוואן, במטרה להגביר את המסחר וההשקעות בין שתי המדינות. חברות ארמניות יוכלו להתרחב בצורה יעילה יותר לשוקי האיחוד האירופי ולמזרח התיכון בשיתוף פעולה עם חברות קפריסאיות. שיתוף פעולה זה יכול וצריך להיות הדדי, כאשר ארמניה משמשת נתיב גישה למדינות הקווקזות לעולם העסקים של קפריסין.
תרבות
הקהילה הארמנית של קפריסין זוכה למימון נדיב מממשלת קפריסין, המאפשרת ארגון קונצרטים, מופעי מחול, תערוכות אמנות וצילום וכן אירועים ספרותיים. הקדמה הארמנית של קפריסין הקצתה שטח בחצריה (אולם אוטידג'יאן) לעידוד אירועי תרבות, כמו למשל תערוכת ספרי הסתיו השנתית. מרכז המחקר הארמני למזרח התיכון / הקרוב (שהוקם בשנת 1996 על ידי ורטן מליאן) מאכלס ספריית עזר וחומר ארכיוני בחצריו בניקוסיה.
סיוע הומניטרי
לאחר רעידת האדמה שנערכה בדצמבר 1988 בארמניה, קפריסין הייתה אחת המדינות הראשונות ששיגרו סיוע בצורת רפואה, רופאים וסיוע כספי.
הצטרפות ארמניה לאיחוד האירופי
קפריסין תומכת בגלוי בהצטרפות ארמניה לאיחוד האירופי בפרק הזמן הקצר ביותר. בהתייחס ליחסי ארמניה של האיחוד האירופי, הנשיא דמיטריס כריסטופיאס התחייב כי ניקוסיה תמשיך לתמוך באופן פעיל בהרחבה נוספת של מערכת יחסים זו, דבר המצביע על מעמד מועמד לחברות מלאה בארמניה בעתיד הקרוב ביותר. לדבריו, קפריסין היא התומכת והידידה הנחרצת ביותר של ארמניה באיחוד האירופי.
התעלה מקן לים
התעלה מקן לים (בצרפתית: Canal de Caen à la Mer, בתעתיק מדויק: קנאל דה קן אה לה מר) היא תעלה מלאכותית קצרה במחוז קלבדוס, המחברת בין נמל העיר קן לעיר ויסטראם ולתעלת למאנש. התעלה זורמת מכיוון צפון-מזרח לדרום-מערב, במקביל לנהר אורן, אשר ממנה הוא מקבל מים. אורך התעלה 14 קילומטרים והיא כוללת שני תאי שיט. חפירת התעלה החלה בשנת 1837, והיא נפתחה ב-23 באוגוסט 1857, כשעומקה היה 4 מטרים בלבד. התעלה הועמקה בשנת 1920. התעלה החלה במזרח באגן סנט פיטר באזור מרכז העיר קן. התעלה מורכבת מרציפים ימיים וממזחים. עומקה הנוכחי הוא 10 מטרים ורוחבה מגיע עד כדי 200 מטר במזח קליש.
אורך הרציף בבלאנוויל-סור-אורן הוא למעלה מ-600 מטר. הוא משמש כנמל הצרפתי המסחרי הרביעי לייבוא עץ אקזוטי, לרוב ממפרץ גינאה. ברציף גם טוענים ופורקים ברזל, דשן, פחם וחומרי בנייה. הנמל מייצא גם דגני בוקר המיוצרים באזור ויש לו קיבולת של 33 אלף טון.
אחד משני תאי השיט בנמל ויסטראם, בפתח התעלה, מסוגל להכיל ספינות באורך העולה על 200 מטר.
בבנוויל ישנו גם מפעל לייצור משאיות רנו. המפעל ממוקם מעבר לתעלה, בכיוון דרום-מזרח, בין התעלה לנהר אורן. מעבר לנהר, סמוך למפעל, נמצאת קולומל.
התעלה עוברת בצד הטירה של בנוויל. גשר פגסוס המפורסם, בו התנהל קרב ב-6 ביוני 1944, חצה את התעלה ליד הכפר בנוויל, ומכאן שמו השני, גשר בנוויל. התעלה נחשבה לבעלת חשיבות טקטית ואסטרטגית בשלבי הפתיחה של הפלישה לנורמנדי, ובעלות הברית תכננו את מבצע דדסטיק להשתלטות על הגשר ועל גשר נוסף בנהר אורן. הגשר הוחלף ב-1994.
בנגזי (סרט)
בנגאזי (איטלקית: Bengasi) הוא סרט מלחמה איטלקי משנת 1942, בבימויו של אוגוסטו ג'נינה ובכיכובם של פוסקו ג'יאצ'טי, מריה פון טסנדי ואמדאו נזארי. הסרט צולם ב- צ'ינצ'יטה (Cinecittà) ברומא. זהו סרט תעמולה, שנועד לתמוך במשטרו הפשיסטי של בניטו מוסוליני. בסרט מתוארים מעשי זוועה של בעלות הברית ב"בנגאסי איטליאנה", כגון רצח איכר על ידי קבוצת חיילים אוסטרלים שיכורים.
הסרט הוצג בפסטיבל ונציה וזכה בגביע מוסוליני כסרט האיטלקי הטוב ביותר ופוסקו ג'יאצ'טי זכה בפרס השחקן הטוב ביותר. הסרט היה פופולרי בקרב הצופים, ויצא מחדש בשנת 1955 עם הוספה של סצנות חדשות.
תקציר
הסרט מתרחש בשנת 1941 במהלך מלחמת העולם השנייה, הבריטים כבשו את העיר בנגאזי בלוב מידי האיטלקים. תושבי בנגזי האיטלקים מתנגדים לבריטים ומגלים את התוכניות הצבאיות שלהם. קפטן אנריקו ברטי, משתף פעולה עם הבריטים, אך למעשה פועל בסתר למען המודיעין האיטלקי כסוכן כפול. הסרט מסתיים עם כיבושה מחדש של העיר על ידי כוחות איטלקים ובעלי בריתם הגרמנים הנאצים.
וינסנט גאלו
וינסנט גאלו (באנגלית: Vincent Gallo; ) הוא שחקן, במאי, תסריטאי ומוזיקאי אמריקאי. הוא זכה במספר פרסים, כולל גביע וולפי לשחקן הטוב ביותר, והיה מועמד לעוד מספר רב, כולל פרס דקל הזהב ופרס אריה הזהב.
ביוגרפיה
בשנת 1998 ביים את סרט הבכורה שלו "באפלו 66" בתקציב של 1.5 מיליון דולר. בשנת 2003 גאלו ביים את הסרט "הארנב החום" אשר ספג ביקורות שליליות.
גאלו פעיל גם בתחום המוזיקה כנגן גיטרה בס בלהקות רוק אלטרנטיבי שונות.
וינסנט תומך במפלגה הרפובליקנית.
Phoenix (אלבום)
Phoenix (מעוצב: PHOENIX, בעברית: עוף חול) הוא אלבום האולפן השני של הזמרת-יוצרת הבריטית ריטה אורה. האלבום יצא לאור ב-23 בנובמבר 2018, על ידי חברת התקליטים אטלנטיק UK.
רקע והפקה
האלבום הופק על ידי אלסו, סר נולן, פין קין, פרד אגיין, אביצ'י, קשמיר קאט, בני בלנקו, סטיב מאק, עלי פיאמי, פטר קארלסון, ג'וני קאפר, אנדרו וואט וכולי. האלבום הוקלט בין שנת 2016 לשנת 2018, ותאריך צאתו נדחה כמה פעמים בעקבות סיבות שונות.
בנוסף לכך, יצא האלבום על גבי תקליטור ותקליט ובפורמט של הורדה דיגיטלית.
פשיזם באירופה
יסודות הפשיזם באירופה זוהו לראשונה בממלכת קרנארו האיטלקית, בהנהגתו של גבריאלה ד'אנונציו, שהשפיע עמוקות על בניטו מוסוליני. ד'אנונציו כינה את האידאולוגיה שלו "סינדיקליזם לאומי". בשנת 1919 כתב המשורר פיליפו תומאזו מארינטי, יחד עם, חיבור אידאולוגי בשם "המניפסט של צורות הלחימה האיטלקיות", או בקיצור "". ב-1921, בהשראת חיבור זה, מוסוליני קרא למפלגתו בשם "המפלגה הפשיסטית הלאומית". מוסוליני פרסם בשנת 1932 את החיבור "תורת הפשיזם" המציג את עיקרי האידאולוגיה.
מפלגות פשיסטיות באירופה
בין המפלגות הפשיסטיות באירופה נמנו המפלגה הנאצית בגרמניה, איגוד הפשיסטים הבריטי, מפלגת חזית המולדת האוסטרית, משטר 4 באוגוסט ביוון, מפלגת הפלנחה בספרד, המפלגה הלאומית-נוצרית ברומניה, ומפלגות דומות בפורטוגל ויוגוסלביה.
לפני מלחמת העולם השנייה ובמהלכה קמו באירופה ממשלות שנתמכו על ידי גרמניה הנאצית ואימצו אידאולוגיה פשיסטית, שמאפייניה הם משטר סמכותני, לאומנות קיצונית ואנטי-קומוניזם. בין הממשלות הללו נמנו צרפת של וישי, משטר האוסטאשה בקרואטיה, נאשונל סמלינג בנורווגיה, ממשלת צלב החץ בהונגריה, ממשלת חזית המולדת האוסטרית, ממשלתו של אמיל האכה בצ'כיה וממשלתו של יוזף טיסו בסלובקיה.
אישים בולטים באירופה הזדהו עם הפשיזם, בהם אוסוואלד מוסלי, חוסה אנטוניו פרימו דה ריברה, קורנליו זליה קודריאנו, חריסטו לוקוב, אלכסנדר צאנקוב וסוון אולוב לינדהולם.
התנועות הפשיסטיות השונות לא היו מתואמות בפעילויותיהן לפני מלחמת העולם השנייה, אף כי נעשה ניסיון לאחד את התנועות הפשיסטיות האירופאיות בכנס שנערך בשנת 1934 במונטרה וקיבל תמיכה ממוסוליני. משתתפי הכנס לא הצליחו לגבש אידאולוגיה אחידה לתנועות השונות. אחריו נערכו מספר כנסים נוספים, וגם בהם התגלעו חילוקי דעות רבים בין המשתתפים.
הפשיזם האירופי השפיע על תנועות פוליטיות גם מחוץ לאירופה. תנועות פשיסטיות היו פעילות בתחילת המאה ה-20 בשולי הפוליטיקה של אמריקה הדרומית, אוסטרליה ודרום אפריקה, ובאופן דומה פעל הלגיון הכסוף של אמריקה בארצות הברית. נשיא ברזיל ז'טוליו ורגאס ו"המדינה החדשה" אותה הנהיג הושפעו מתורתו של מוסוליני.
לאחר תבוסת גרמניה הנאצית במלחמת העולם השנייה, הוחלפו הממשלות הפשיסטיות ששלטו במדינות אירופה, למעט ספרד ופורטוגל. ברחבי אירופה השימוש במילה "פשיזם" או נגררותיה לתיאור מפלגות או תנועות פוליטיות נאסר או נחשב לפסול. כמה מפלגות נאו-פשיסטיות קמו באיטליה, גרמניה ובריטניה, אך הן לא הפכו לתנועות המוניות.
מערכת היחסים בין היטלר למוסוליני
בניטו מוסוליני ואדולף היטלר לא היו בעלי ברית בתחילת דרכם. מוסוליני שאף להפיץ את האידאולוגיה הפשיסטית ברחבי העולם, אך מיעט בערכם של היטלר ושל המפלגה הנאצית בגרמניה.
מאידך, היטלר העריץ את מוסוליני וביקש להיוועץ בו באשר לאופן בו יוכלו הנאצים להגביר את כוחם, כפי שעשה מוסוליני באירועי המצעד על רומא. מוסוליני לא נענה לבקשתו של היטלר מכיוון שלא ייחס כל חשיבות לתנועה הנאצית, ואף חשב שהיטלר קצת משוגע. על הספר "מיין קאמפף" אמר שהוא משעמם ומלא קלישאות.
כמו כן הייתה למוסוליני עוזרת אישית ומאהבת, מרגריטה צרפתי, שהייתה יהודיה. היא מילאה תפקיד חשוב בקידום התעמולה הפשיסטית באיטליה. התנועה הפשיסטית האיטלקית לא הייתה אנטישמית ברובה, פרט למיעוט שאימץ את רעיונותיו של היטלר ונחשב לקיצוני. סיבה נוספת לעוינות בין התנועה הפשיסטית באיטליה לגרמניה הנאצית הייתה חילוקי דעות בין איטליה לגרמניה על שליטה בשטחים כמו חבל הסודטים ודרום טירול.
על אף חילוקי הדעות בין התנועות, ההתפתחויות במלחמת העולם השנייה אילצו את מוסוליני לשתף פעולה באופן הולך וגובר עם גרמניה הנאצית, ולאמץ את תורת הגזע הנאצית. ב-1937 הצטרפה איטליה הפשיסטית להסכם אנטי-קומינטרן, ובשנת 1939 נחתמה ברית הפלדה בין המדינות. בתקופה זו החל שיתוף פעולה צבאי נרחב, במהלכו הן סייעו זו לזו בכיבושים טריטוריאליים.
בין פשיזם וגזענות
ההבדל הבולט ביותר בין הנאציזם למפלגות הפשיסטיות האחרות באירופה היה ההסתמכות על תורת הגזע הנאצית, שהייתה בראש סדר העדיפויות של הנאציזם, אך לא בראש סדר העדיפויות של המפלגות האחרות. מודל הפשיזם האיטלקי דגל באחדות לאומית ככוח נגדי לסוציאליזם המרקסיסטי והקומוניזם, והפשיסטים באיטליה חשבו שתורת הגזע עלולה לפגוע באחדות זו. לעומת זאת, הנאציזם שם דגש על יישום תורת גזע במדיניות החברתית והכלכלית.
בשיחה פרטית עם אמיל לודוויג בשנת 1932 לעג מוסוליני למושג "הגזע העליון" והוקיע את תורת הגזע כמטופשת. מוסוליני לא האמין שיש לתורת הגזע חשיבות. הוא ראה את עצמו כקיסר רומי בן ימינו, החשיב את התרבות האיטלקית כאליטה, ושאיפתו הייתה קידום העליונות התרבותית של האיטלקים, ללא שום קשר לתורת הגזע. בראיון אמר: "גזע יכול לשנות את עצמו ולשפר את עצמו. לדעתי אפשר לשנות לא רק את הקווים הסומטיים, את הגובה, אלא גם את האופי. השפעת הלחץ המוסרי יכולה לפעול באופן דטרמיניסטי גם במובן הביולוגי."
האידאולוג הנאצי אלפרד רוזנברג היה ספקן לגבי הגזע והפשיזם האיטלקי, אך הוא האמין ששיפור הגזע האיטלקי אפשרי אם יתרחשו שינויים גדולים שיהפכו אותו לגזע "ארי". תאורטיקנים נאצים האמינו גם שנפילתה של האימפריה הרומית נבעה מהכלאה בין גזעים שונים שיצרו גזע איטלקי "מזוהם", שהיה נחות. גם היטלר האמין בכך, והוא ראה במוסוליני מנהיג שמנסה להפוך את האיטלקים לעם חדש, חזק ותוקפני, כמו בימי האימפריה הרומית. הוא לא הסתיר את השקפתו, ובפגישתו בפעם הראשונה עם מוסוליני בשנת 1934 אמר לו שכל עמי הים-התיכון "נגועים בדם כושי", ולכן לדעתו הם "מנווונים גזעית".
היחסים בין איטליה הפשיסטית לגרמניה הנאצית התדרדרו עוד יותר לאחר ניסיון ההתנקשות בקנצלר הפשיסטי של אוסטריה אנגלברט דולפוס בשנת 1934. דולפוס היה בן-ברית מרכזי של מוסוליני, והוא זעם על ניסיונו של היטלר להשתלט על אוסטריה. כתגובה להתנקשות לגלג מוסוליני על היטלר ועל הערתו בנוגע ל"טומאת הגזע האיטלקי". הוא ציין לגנאי את חוקי נירנברג המחייבים לציין את האות "J" בדרכוניהם של יהודי גרמניה הנאצית, בהתאם להגדרה הנאצית של "מיהו יהודי", ואמר שהגדרה זו זה מוכיחה שלא קיים "גזע גרמני": "האם קיים גזע גרמני? האם אי פעם היה קיים? אנחנו עונים: לא קיים גזע גרמני... לפני כמה ימים האנתרופולוג המפורסם סר גרפטון אליוט סמית' נאם בכנס מדעי באירופה, ולא היסס לקבוע שהדוקטרינה הנאצית של "גזע ארי טהור" סותרת במובהק את כל הידע המקובל במדע האנתרופולוגיה."
תחת הנהגתו של מוסוליני שונו לשפה האיטלקית שמות של מקומות שהיו תחת שליטת איטליה בקרואטיה, סלובניה, גרמניה וצרפת. לאזורים אלה נשלחו מורים איטלקים שהשתלטו על מערכת החינוך. מורים, משוררים, סופרים, אמנים ואנשי דת מהמדינות הללו הוגלו למחנות "חינוך מחדש" בדרום איטליה. כתגובת-נגד להשתלטות התרבותית קמה בסלובניה מחתרת פרטיזנית שנאבקה בפשיסטים האיטלקים.
מבחינת מוסוליני, נאמנות לאומה האיטלקית הייתה תנאי מספיק להשתלבות בחברה הפשיסטית. בפגישות עם נכבדים ערבים בלוב השתכנע להעניק למוסלמים זכויות אזרח נרחבות וחלקם אף הצטרפו לפלג של המפלגה הפשיסטית האיטלקית שהוקם בלוב. מאוחר יותר, בלחץ גרמניה הנאצית, המשטר הפשיסטי אימץ את תורת הגזע, והוטלו עונשי מאסר של חמש שנים על איטלקים שחיו בלוב והיו בקשר זוגי עם מוסלמים. הגישה הגזענית הייתה זו שגם אפשרה את הדיכוי האכזרי באתיופיה, ובמהלך המלחמה האיטלקית-אתיופית השנייה שרפו כוחות הצבא האיטלקי כפרים שלמים באתיופיה על יושביהם, וביצעו את טבח 12 ביקטיט.
על אף ההבדלים, רב המשותף מהמבדיל בין הנאציזם לפשיזם האיטלקי. קווין פסמור כתב בספרו על הפשיזם: "הדמיון בין הפשיזם האיטלקי לנאציזם כה רב שאפשר לתאר את שתי התנועות כפשיסטיות. הן באיטליה והן בגרמניה עלתה לשלטון תנועה שביקשה ליצור אחדות לאומית באמצעות דיכוי אויבים לאומיים ושילוב כל המעמדות החברתיים ושני המינים במסגרת לאומית צבאית כמצב קבע."
הבדלי דת
שאלת הדת הבדילה באופן ניכר בין הנאציזם לבין רוב המפלגות הפשיסטיות באירופה, כמו מפלגת חזית המולדת האוסטרית, שדבקו בנצרות קתולית. הנאציזם התבסס על פולקיזם ונכללו בו יסודות של תורת הנסתר ופגניות, והוא היה עוין כלפי הנצרות המסורתית. התגלעו מחלוקות עמוקות בין הנאצים לבין הממסד הנוצרי בגרמניה. הנאצים ניסו לייסד דת חדשה בשם "" שמבוססת על אנטישמיות, מכווצת את מעמדו של ישו כמייסד הדת ומאדירה את הפיהרר כמנהיג העם. הם שינו את מנהגי חג המולד בגרמניה הנאצית ואף ניסו להקים רשת של כנסיות בשם "" אך ללא הצלחה.
האפיפיור פיוס האחד עשר פרסם ב-10 במרץ 1937 את המנשר "מיט ברננדר זורגה", בו הוא גינה את השלטון הנאצי והביע ביקורת על הנאציזם ועל היטלר.
גביע דייוויס 2008
גביע דייוויס 2008 הייתה התחרות ה-97 במניין מאז ייסוד התחרות.
לתחרות נרשמו מעל ל-100 נבחרות. התחרות נערכה בחסות חברת BNP פריבה.
מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה, בית אמריקה ובית המזרח). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה, 2 מבית אמריקה ו-2 מבית המזרח) קיבלו זכות להתמודד נגד 8 קבוצות של הבית העליון על העלייה לבית העליון.
מחזיקת הגביע נבחרת ארצות הברית הודחה בשלב חצי הגמר. המשחק על התואר התקיים בין נבחרת ספרד לבין נבחרת ארגנטינה במאר דל פלאטה. הוא הסתיים עם התוצאה 1:3 לטובת ספרד. בכך הם זכו בגביע בפעם השלישית.
ישראל בגביע דייוויס
בתחרות שנת 2009, נבחרת ישראל שיחקה בבית העליון. במשחקה הראשון היא שובצה נגד נבחרת שוודיה.
לאחר ההפסד, נבחרת ישראל נפגשה עם נבחרת פרו על הישרדות בבית העליון.
Take Me Home (שיר של קאש קאש)
Take Me Home (בעברית: קח אותי הביתה) הוא סינגל של להקת המוזיקה האלקטרונית האמריקאית, קאש קאש, בשיתוף פעולה עם הזמרת-יוצרת האמריקאית, ביבי רקסה. השיר נמצא במיני-אלבומם השלישי של הלהקה, Overtime, ובאלבום האולפן הרביעי שלהם, Blood, Sweat & 3 Years. השיר יצא לראשונה ב-25 ביולי 2013. נכון לספטמבר 2021, הסינגל הושמע למעלה מ-147 מיליון פעמים בספוטיפיי.
וידאו קליפ
הווידאו קליפ, בבימוי של די ג'יי ברוונר, יצא ב-18 בדצמבר 2013. נכון לספטמבר 2021, הווידאו קליפ נצפה למעלה מ-28 מיליון פעמים.
בתרבות
השיר הושמע בחצי הגמר של פלייאוף גביע סטנלי ב-2014 שהתקיימה בין מונטריאול קנדיאנס לניו יורק ריינג'רס.
השיר הושמע בסרט האנימציה מ-2016, מוצאים את דורי.
דונל גליסון
ביוגרפיה
גליסון נולד בדבלין שבאירלנד. הוריו הם מארי (לבית וולדון) וכוכב הקולנוע האירי ברנדן גליסון (ששיחק גם הוא ב"הארי פוטר"). לגליסון שלושה אחים הצעירים ממנו פרגוס, רורי ובריאן גליסון שגם הוא שחקן. גליסון הוא בוגר "מכון הטכנולוגיה של דבלין" עם תואר באמנויות מדיה.
קריירה
בשנת 2004 התגלה לראשונה בסרט הקצר זוכה פרס האוסקר "אקדח-שישה קליעים".
בשנת 2006 הועמד גליסון לפרס טוני לשחקן הטוב ביותר במחזה על תפקידו הראשון במחזה "הסגן מאינישמור" מאת מרטין מקדונה.
בשנת 2009 הופיע לצד אביו ברנדן גליסון בסרט הפשע האירי "Perrier's Bounty" האירי ובסרט הטלוויזיה הקומי "שנת הכלב" של HBO.
בשנת 2010 שיחק בחלק הראשון של הפקת הענק "הארי פוטר ואוצרות המוות" בתפקיד ביל ויזלי. בשנה שלאחר מכן הופיע גם בחלק השני, שגרף למעלה ממיליארד דולרים. כמו כן הופיע במערבון המצליח של האחים כהן "אומץ אמיתי" בתפקיד הפושע מון. בשנת 2013 גילם את התפקיד הראשי בסרט "כל הזמן שבעולם" לצד רייצ'ל מקאדמס.
בשנת 2015 שיחק בסרט "מלחמת הכוכבים - פרק 7: הכוח מתעורר" בתפקיד גנרל הוקס. באותה שנה כיכב במותחן המדע הבדיוני "אקס מכינה". כמו כן, הופיע בסרט "ברוקלין (סרט)" בתפקיד "ג'ים פארל", רווק אירי מבוקש.
בשנת 2017 השתתף בסרט "מלחמת הכוכבים - פרק 8: אחרוני הג'דיי" אשר מהווה השמיני בסדרת הסרטים, בתפקיד גנרל הוקס. באותה שנה שיחק במותחן הפסיכולוגי של דארן ארונופסקי; "אמא!" לצד ג'ניפר לורנס וחאווייר ברדם.
בשנת 2019 שיחק בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שהFBI עוצרים את בעליהן.
חיים אישיים
גליסון מתגורר בדבלין, עיר הולדתו.
באפריל 2020, בראיון לנתן מגזין הגרדיאן הוא אמר כי "מעולם לא שקל לשנות את שם משפחתו בתחילת הקריירה שלו כדי להתרחק מהצל של אביו".
ברונו פיניירו
ברונו פיליפה טבארס פיניירו (בפורטוגזית: Bruno Filipe Tavares Pinheiro; נולד ב-21 באוגוסט 1987) הוא כדורגלן פורטוגזי המשחק בעמדת הבלם ולעיתים כקשר אחורי.
קריירה
פיניירו התחיל את הקריירה שלו בבואבישטה בגיל 19 הושאל לריבייראו מהליגה השלישית על מנת לצבור דקות משחק ובתום עונה אחת שב למועדון נעוריו. בתום עונת המועדון הורד לליגת המשנה בפורטוגל לאחר שהורשעה במתן שוחד לשופטים. עקב כך, עזבו את המועדון שחקנים רבים ופיניירו קיבל את חולצת ההרכב.
בקיץ חתם באריס לימסול הקפריסאית. הוא הבקיע את שער הבכורה שלו בקריירה נגד אומוניה ניקוסיה. בתום העונה ירד עם המועדון לליגה השנייה והוא עזב את המועדון. ב-12 ביולי 2010 חתם בוידז'ב לודז' הפולנית. ב-7 באוגוסט הוא ערך את הופעת הבכורה שלו במועדון בתיקו 1-1 נגד לך פוזנן. במדי לודז' הוא שיחק שנתיים בהם הבקיע 2 שערים ב-39 משחקים.
באוגוסט חזר לפורטוגל כאשר חתם לשנתיים בז'יל ויסנטה, אך הוא לא זכה לדקות משחק ובינואר שוחרר מהמועדון. ב-22 בינואר 2013 חתם לשנתיים וחצי במכבי נתניה על מנת לעזור לה להישאר בליגת העל, אך בסופו של דבר המועדון ירד לליגה הלאומית ופיניירו עזב את המועדון. בקיץ חתם בניקי וולוס היוונית בה שיחק עונה אחת. בשנת חתם בגואה מהסופרליג ההודי עימה הגיע לחצי הגמר. לקראת סיום עונת שב ליוון וחתם באפולון סמירני.
ב-24 ביוני 2015 חתם לשנתיים בהפועל חיפה. ב-16 ביוני 2017 חזר לגואה ההודית.
בן ציון קוק
הרב בן ציון הכהן קוק (נולד בשנת תשכ"א, 22 בדצמבר 1960) הוא פוסק הלכה, ראש בית הוראה בירושלים, רב קהילה בפתח תקווה, מחבר ספרי הלכה, תלמיד מובהק של הרב יוסף שלום אלישיב.
ביוגרפיה
נולד בטבריה, בנם של הרב הראשי של רחובות, הרב שלמה, ויהודית קוק. אמו היא בתו של הרב דב כ"ץ ונכדתו של הרב זאב גולד. הוא דור 11 לבעל שם טוב. כשהיה בן 11 נהרגו הוריו ושניים מאחיו בתאונת דרכים.
למד בישיבת באר יעקב אצל ראש הישיבה הרב משה שמואל שפירא והמשגיח הרב שלמה וולבה, ששידך אותו לאחייניתו, בת הרב יצחק גרודזינסקי. לאחר נישואיו עבר לירושלים, למד בכולל של ישיבת לייקווד ושימש כראש ישיבת 'אור יצחק'. באמצע שנות ה-80 החל להשתתף בשיעורו היומי של הרב אלישיב, והנהיג בו את האפשרות לשאול שאלות.
היה הראשון שהוציא ספר ובו פסקי הלכה ושיעורים של הרב אלישיב. בסדרת ספריו, בגינה זכה בשנת תשע"ב בפרס לספרות תורנית על שם הרב מאיר שפירא, מובאים פסקים ושיעורים ששמע מהרב אלישיב ולצידם הערות "ציוני הלכה". הספרים זכו למכתבי הסכמה מהרב אלישיב. בהסכמת חתני הרב אלישיב, הרב חיים קניבסקי והרב עזריאל אוירבך הם מציינים את מאמציו של לדייק בדברי הרב אלישיב ובהארת הפנים המיוחדת של הרב אלישיב כלפיו.
פסקי דין הלכתיים שלו פורסמו בסדרת 'גלאט' היוצאת על ידי בד"ץ שארית ישראל.
לקראת ראש השנה תשע"ו הוקם בירושלים בית הוראה רב-מגזרי בנשיאותו של רב העיר, הרב אריה שטרן, והרב קוק מונה לעמוד בראש בית ההוראה. במסגרת זו הוא גם מכשיר רבנים ומורי הוראה העושים אצלו 'שימוש' בהלכה.
הרב קוק הוא נשיא ארגון "ממלכת כהנים" העוסק בהפצת ההלכות הנוגעות לכהנים ולעבודת בית המקדש. הוא חבר בוועדת רבני רשת החינוך "שובו", חבר בוועדת הרבנים של תחרות חיבורים תורניים של מפעל הפיס למגזר החרדי ובוועדת ההלכה של ארגון 'בוני עולם'.
גר בשכונת מנחת יצחק בירושלים. אחד מבניו הוא העיתונאי שלמה קוק.
פסקי הלכה
הרב קוק פוסק כי חיילים בשטח יכולים להדליק נרות חנוכה באמצעות פנס חשמלי. הקל לזוגות שכתובת הנישואין שלהם נשרפה או נגנבה, כי יוכלו להמשיך להתגורר ביחד עד להסדרת כתובה חדשה, בניגוד לפוסקים אחרים שהחמירו. בערב פסח בתקופת מגפת הקורונה פסק לגברים להימנע מטבילה במקווה. בנוסף, בשל סגירת מקוואות הכלים, הורה להפקיר את הכלים החדשים הטעונים טבילה בפני שלושה אנשים וכי דרך זו עדיפה מאשר מכירת הכלים לגוי עם החמץ. פסק כי עדיף להימנע מנישוק ספר תורה גם בעת שגרה. התיר לאדם המתגלח בתער לשמש עד קידושין בחופה, משום שרבים אינם מקפידים על כך. בפסק הלכה תקדימי, התיר לחייל שנפצע קשה להשתמש בקנאביס רפואי בשבת במידה ומשככי כאבים אחרים לא משפיעים עליו.
קרע ממברנות לפני לידה
קרע ממברנות לפני לידה, הידוע בעבר כקרע מוקדם של ממברנות, הוא שבירה של שק השפיר לפני תחילת הלידה. נשים בדרך כלל חוות בריחה או דליפה קבועה של נוזלים מהנרתיק ללא כאבים. סיבוכים בתינוק עשויים לכלול לידה מוקדמת, דחיסת חבל וזיהום. סיבוכים אצל האם עשויים לכלול היפרדות שליה ודלקת רירית הרחם לאחר לידה.
גורמי הסיכון כוללים זיהום במי השפיר, קרע ממברנות מוקדם לפני לידה קודם, דימום בחלקים המאוחרים של ההריון, עישון ותת-משקל אצל האם. יש חשד לאבחון על סמך סימפטומים ובדיקת ספקולום ועשוי להיתמך על ידי בדיקת נוזל הנרתיק או על ידי אולטרסאונד. אם זה מתרחש לפני 37 שבועות זה ידוע בתור קרע ממברנות מוקדם לפני לידה אחרת זה ידוע בתור קרע ממברונות לפני לידה.
הטיפול מבוסס על מרחק האישה בהריון והאם קיימים סיבוכים. באלו בטווח או קרוב ללא סיבוכים, מומלץ בדרך כלל זירוז לידה. ניתן גם לספק זמן לתחילת הצירים באופן ספונטני. באותם 24 עד 34 שבועות של הריון ללא סיבוכים מומלצת קורטיקוסטרואידים והשגחה צמודה. סקירת Cochrane משנת 2017 מצאה שהמתנה הביאה בדרך כלל לתוצאות טובות יותר באלה לפני 37 שבועות. אנטיביוטיקה עשויה להינתן עבור אלה בסיכון לסטרפטוקוקוס מקבוצה B. לידה מסומנת בדרך כלל אצל אלו עם סיבוכים, ללא קשר למרחק ההריון.
הסימנים והסימפטומים
רוב הנשים יחוו דליפת נוזלים מהנרתיק ללא כאבים. הן עשויות להבחין ב"נשיפה" ברורה או בזרימה קבועה של כמויות קטנות של נוזל מימי בהיעדר התכווצויות יציבות של הרחם. אובדן נוזלים עשוי להוביל לקלות בחישת התינוק דרך הבטן (עקב אובדן הנוזל שמסביב), ירידה בגודל הרחם, או מקוניום (צואה עוברית) בנוזל.
ממברנה חלשה
סביר להניח שקרומי העובר נשברים מפני שהם הופכים חלשים ושבירים. היחלשות זו היא תהליך נורמלי המתרחש בדרך כלל בזמן שהגוף מתכונן ללידה וללידה. עם זאת, זו יכולה להיות בעיה כאשר היא מתרחשת לפני 37 שבועות (פגים). ההיחלשות הטבעית של קרומי העובר נחשבת למקור אחד או משילוב של הדברים הבאים. בקרע ממברנות לפני לידה, תהליכים אלה מופעלים מוקדם מדי:
זיהום
זיהום ודלקת מסבירים כנראה מדוע הקרומים נשברים מוקדם ממה שהם אמורים להישבר. במחקרים נמצאו חיידקים במי השפיר משליש מהמקרים של קרע ממברנות לפני לידה. לעיתים קרובות, בדיקת מי השפיר היא תקינה, אך זיהום תת--קליני (קטן מכדי לזהות) או זיהום של רקמות אימהיות הסמוכות למי השפיר, עדיין עשויים להיות גורם תורם. בתגובה לזיהום, ההדבקה והשחרור של כימיקלים ( ציטוקינים ) כתוצאה מכך מחלישים את קרומי העובר ומעמידים אותם בסיכון לקרע. קרע ממברנות לפני לידה הוא גם גורם סיכון בהתפתחות זיהומים בילודים.
תורשה
גנים רבים ממלאים תפקיד בדלקת ובייצור קולגן, לכן גנים תורשתיים עשויים למלא תפקיד בנטייה של אדם לקרע ממברנות לפני לידה.
אבחנה
כדי לאשר אם אישה חוותה קרע ממברנות לפני לידה, רופא חייב להוכיח שהנוזל שדולף מהנרתיק הוא מי שפיר, ושהלידה עדיין לא התחילה. לשם כך, נלקחת היסטוריה רפואית מדוקדקת, נערכת בדיקה גינקולוגית באמצעות ספקולום סטרילי, ומבוצעת אולטרסאונד של הרחם.
בדיקות נוספות
יש להשתמש בבדיקות הבאות רק אם האבחנה עדיין אינה ברורה לאחר הבדיקות הסטנדרטיות לעיל.
לא ברור אם שיטות שונות להערכת העובר באישה עם קרע ממברנות מוקדם לפני לידה משפיעות על התוצאות.
חיובי שגוי
כמו מי שפיר, גם דם, זרע, הפרשות נרתיקיות בנוכחות זיהום, סבון, שתן וריר צוואר הרחם הם בעלי pH אלקליני ויכולים גם להפוך נייר ניטרזין לכחול. ריר צוואר הרחם יכול גם ליצור דפוס דומה לשרך על שקף מיקרוסקופ, אך הוא בדרך כלל חלקי יחד עם פחות הסתעפות.
אבחנה מבדילה
מצבים אחרים שעלולים להופיע בדומה לקרע מוקדם של ממברנות הם הבאים:
מניעה
נשים שעברו קרע ממברנות לפני לידה נוטות יותר לחוות זאת בהריונות עתידיים. אין מספיק נתונים כדי להמליץ על דרך למנוע באופן ספציפי קרע ממברנות לפני לידה עתידי. עם זאת, כל אישה שהייתה לה היסטוריה של לידה מוקדמת, בגלל קרע ממברנות לפני לידה או לא, מומלצת ליטול תוספי פרוגסטרון כדי למנוע הישנות.
טיפול
ניהול הקרע ממברנות לפני לידה נותר שנוי במחלוקת, ותלוי במידה רבה בגיל ההריון של העובר ובגורמים מסבכים אחרים. הסיכונים של לידה מהירה (זירוז לידה) לעומת המתנה ערנית בכל מקרה, נשקלים בקפידה לפני שמחליטים על דרך פעולה.
החל משנת 2012, המכללה המלכותית למיילדות וגניקולוגים ייעץ, בהתבסס על חוות דעת מומחים ולא על ראיות קליניות, כי ניסיון לידה במהלך חוסר יציבות אימהי מגביר את שיעורי המוות של העובר והן מוות אימהי, אלא אם המקור לאי היציבות הוא זיהום תוך רחמי.
בכל הנשים עם קרע ממברנות לפני לידה, יש להעריך את גיל העובר, מיקומו ברחם ורווחתו. זה יכול להיעשות עם אולטרסאונד, ניטור דופלר דופק דופק של העובר וניטור פעילות הרחם. זה גם יראה אם מתרחשים התכווצויות רחם או לא, מה שעשוי להיות סימן לכך שהלידה מתחילה. יש לעקוב מקרוב אחר סימנים ותסמינים של זיהום, ואם עדיין לא נעשה, יש לאסוף תרבית סטרפטוקוקוס מקבוצה B (GBS).
בכל גיל, אם נראה שרווחת העובר נפגעת, או אם יש חשד לזיהום תוך רחמי, יש ליילד את התינוק במהירות באמצעות זירוז לידה.
טווחים
במקרה זה נחשבים גם ניהול ציפייה (המתנה ערנית) וגם זירוז לידה (גירוי מלאכותי). 90% מהנשים מתחילות צירים בעצמן תוך 24 שעות, ולכן סביר להמתין 12–24 שעות כל עוד אין סיכון לזיהום. עם זאת, אם הלידה לא מתחילה זמן קצר לאחר הקרע ממברנות לפני לידה, זירוז לידה מומלצת מכיוון שהיא מפחיתה את שיעורי הזיהומים, מקטין את הסיכוי שהתינוק יזדקק לשהות ביחידה לטיפול נמרץ יילודים (NICU), וכן לא להעלות את שיעור הניתוחים הקיסריים. אם אישה מאוד לא רוצה שיגרמו לה, המתנה ערנית היא אפשרות מקובלת כל עוד אין סימן לזיהום, העובר אינו במצוקה, והיא מודעת ומקבלת את הסיכונים של קרע ממברנות מוקדם לפני לידה. אין מספיק נתונים כדי להראות שהשימוש באנטיביוטיקה מניעתית (למניעת זיהום) מועיל לאמהות או לתינוקות בזמן או בטווח הקרוב בגלל תופעות הלוואי הפוטנציאליות והתפתחות עמידות לאנטיביוטיקה.
שבועות 34–37
כאשר העובר נמצא בשבועות 34 עד 37 להריון, יש לשקול את הסיכון ללדת פג מול הסיכון ל-קרע ממברנות לפני לידה. בעבר הומלץ שהלידה תתבצע כאילו התינוק נולד. סקירת Cochrane משנת 2017 גילתה שהמתנה הביאה לתוצאות טובות יותר כאשר ההריון הוא לפני 37 שבועות.
שבועות 24–34
לפני 34 שבועות, העובר נמצא בסיכון גבוה בהרבה לסיבוכים של פגים. לכן, כל עוד העובר במצב טוב, ואין סימני זיהום או היפרדות שליה, מומלץ להמתין זהיר (טיפול צפוי). ככל שהעובר צעיר יותר, כך לוקח יותר זמן עד שהלידה מתחילה מעצמה, אך רוב הנשים יולדו תוך שבוע. המתנה מחייבת בדרך כלל אישה להישאר בבית החולים כדי שרופאי הבריאות יוכלו לעקוב אחריה בקפידה לאיתור זיהום, היפרדות שליה, דחיסת חבל טבור או כל חירום עוברי אחר שידרוש לידה מהירה על ידי זירוז לידה.
בשנת 2017, נערכה סקירה של המתנה ערנית לעומת אסטרטגיית לידה מוקדמת כדי לקבוע מה קשור לסיכון כולל נמוך יותר. תוך התמקדות בטווח של 24–37 שבועות, הסקירה ניתחה שנים עשר מחקרים מבוקרים אקראיים מתוך " מרשם הניסויים להריון ולידה של Cochrane ", והגיעה למסקנה כי "בנשים עם קרע ממברנות מוקדם לפני לידה לפני שבוע 37 להריון ללא התוויות נגד להמשך ההריון, מדיניות של ניהול מצפה עם ניטור קפדני היה קשור לתוצאות טובות יותר עבור האם והתינוק."
מאמינים שיש מתאם בין נפח מי השפיר שנשמר לבין תוצאות ילודים לפני שבוע 26 להריון. רמות מי השפיר מהוות שיקול חשוב בעת דיון על טיפול בהתערבות מול התערבות קלינית, שכן רמות נמוכות, או אוליגוהידרמניוס, עלולות לגרום להפרעות בריאות וגפיים. בנוסף, סבירות נמוכה יותר של צירים וזיהום להתרחש כאשר נותרו רמות מספיקות של מי שפיר ברחם. עירוי מי שפיר סדרתי בהריונות עם אוליגוהידרמניוס הקשורים לקרע ממברנות מוקדם לפני לידה בפחות משבוע 26 להריון, מקל בהצלחה על אוליגוהידרמניוס, עם תוצאות סב-לידתיות טובות משמעותית מהתוצאה באלו עם המצב המתמשך וניתן להשוות להריון עם קרע ממברנות מוקדם לפני לידה שבהן אף-הידרמניוס. מתפתח.
טרם 24 שבועות
לפני 24 שבועות, העובר אינו בר קיימא כלומר אינו יכול לחיות מחוץ לאם. במקרה זה, המתנה ערנית בבית או זירוז לידה.
מכיוון שהסיכון לזיהום כה גבוה, על האם לבדוק את החום שלה לעיתים קרובות ולחזור לבית החולים אם היא מפתחת סימנים או תסמינים של זיהום, צירים או דימום נרתיקי. נשים אלו מאושפזות בדרך כלל בבית החולים לאחר שהעובר שלהן מגיע לשבוע 24 ולאחר מכן מטופלות כמו נשים עם קרע ממברנות מוקדם לפני לידה לפני 34 שבועות (נדון לעיל). במידת האפשר, לידה אמורה להתבצע בבית חולים שיש לו מומחיות בניהול הסיבוכים הפוטנציאליים של האם והילוד, ויש לו את התשתית הדרושה כדי לתמוך בטיפול בחולים אלו (כלומר יחידה לטיפול נמרץ יילודים). קורטיקוסטרואידים לפני לידה, אנטיביוטיקה חביון, מגנזיום סולפט ותרופות טוקוליטיות אינם מומלצים עד שהעובר מגיע לכדאיות (24 שבועות). במקרים של קרע ממברנות מוקדם לפני לידה בר-קיימא, סיכוי ההישרדות של העובר הוא בין 15-50%, והסיכון ל-chorioamnionitis הוא כ-30%.
זיהום מי שפיר
Chorioamnionitis היא זיהום חיידקי של קרומי העובר, שעלול להיות מסכן חיים הן לאם והן לעובר. נשים עם קרע ממברנות לפני לידה בכל גיל נמצאות בסיכון גבוה לזיהום מכיוון שהקרומים פתוחים ומאפשרים לחיידקים להיכנס. נשים נבדקות לעיתים קרובות (בדרך כלל כל 4 שעות) עבור סימני זיהום: חום (יותר מ-38 מעלות צלזיוס או 100.5 °F), כאבי רחם, טכיקרדיה אימהית, טכיקרדיה עוברית או מי שפיר מסריחים. תאי דם לבנים מוגברים אינם דרך טובה לחזות זיהום מכיוון שהם בדרך כלל עשירים בלידה. אם יש חשד לזיהום, מתחילה זירוז מלאכותי של לידה בכל גיל הריון וניתנת אנטיביוטיקה רחבה. אין לבצע ניתוח קיסרי באופן אוטומטי במקרים של זיהום, ויש לשמור אותו רק למקרי חירום עובריים רגילים.
ההשלכות
ההשלכות של קרע ממברנות לפני לידה תלויות בגיל ההריון של העובר. כאשר קרע ממברנות לפני לידה מתרחשת בתום (לאחר 36 שבועות), זה בדרך כלל מלווה זמן קצר לאחר מכן על ידי תחילת הלידה והלידה. כמחצית מהנשים יילדו תוך 5 שעות, ו-95% יילדו תוך 28 שעות ללא כל התערבות. ככל שהתינוק צעיר יותר, תקופת החביון ארוכה יותר (זמן בין קרע הקרום לתחילת הלידה). לעיתים רחוקות, במקרים של קרע ממברנות לפני לידה בפגייה, מי השפיר יפסיקו לדלוף ונפח מי השפיר יחזור לקדמותו.
אם קרע ממברנות לפני לידה מתרחשת לפני 37 שבועות, זה נקרא פגיעת ממברנות לפני לידה, והתינוק והאם נמצאים בסיכון גבוה יותר לסיבוכים. קרע ממברנות מוקדם לפני לידה גורם לשליש מכל הלידות המוקדמות. קרע ממברנות לפני לידה מספק נתיב עבור אורגניזמים גורמי מחלות להיכנס לרחם ומעמיד הן את האם והן בתינוק בסיכון לזיהום. רמות נמוכות של נוזלים סביב התינוק גם מגבירות את הסיכון לדחיסת חבל הטבור ועלולות להפריע להיווצרות הריאות והגוף של התינוק בתחילת ההריון.
זיהום (בכל הגילים)
בכל גיל הריון, פתח בקרום העובר מספק נתיב לחדירת חיידקים לרחם. זה יכול להוביל לזיהום בקרומי העובר ובמי השפיר (chorioamnionitis) שעלול להיות מסכן חיים הן לאם והן לעובר. הסיכון לזיהום עולה ככל שהקרומים נשארים פתוחים זמן רב יותר והתינוק לא יולד. נשים עם קרע ממברנות לפני לידה מוקדמות יפתחו זיהום תוך-שפיר ב-15-25% מהמקרים, והסיכויים לזיהום עולים בגילאי הריון מוקדמים יותר.
לידה מוקדמת - לפני 37 שבועות
קרע ממברנות לפני לידה המתרחש לפני 37 שבועות הוא אחד הגורמים המובילים ללידה מוקדמת. שלושים עד 35% מכלל הלידות המוקדמות נגרמות על ידי קרע ממברנות מוקדם לפני לידה. הדבר מעמיד את העובר בסיכון לסיבוכים הרבים הקשורים לפגים כגון מצוקה נשימתית, דימומים במוח, זיהום, אנטרוקוליטיס נמק (מוות של מעי העובר), פגיעה מוחית, תפקוד לקוי של השרירים ומוות. פגים מכל סיבה שהיא מובילה ל-75% מהתמותה סביב הלידה וכ-50% מכלל התחלואה ארוכת הטווח. קרע ממברנות לפני לידה אחראית ל-20% מכלל מקרי המוות של העובר בין שבוע 24 ל-34 להריון.
התפתחות עוברית - לפני 24 שבועות
לפני 24 שבועות העובר עדיין מפתח את איבריו, ומי השפיר חשובים להגנה על העובר מפני זיהום, פגיעה פיזית ולמניעת דחיסת חבל הטבור. הוא גם מאפשר תנועה ונשימה של העובר הנחוצים להתפתחות הריאות, החזה והעצמות. רמות נמוכות של מי שפיר כתוצאה מאמצע השליש או קרע ממברנות מוקדם לפני לידה (לפני 24 שבועות) עלולות לגרום לעיוות עוברי (למשל פנים דמויי פוטר ), התכווצויות גפיים, היפופלזיה ריאתית (ריאות לא מפותחות), זיהום (במיוחד אם האם מתנחלת על ידי סטרפטוקוקוס מקבוצה B או וגינוזיס חיידקי), צניחת חבל טבור או דחיסה, והיפרדות שליה.
קרע ממברנות לפני לידה לאחר בדיקת מי שפיר בשליש השני
רוב המקרים של קרע ממברנות לפני לידה מתרחשים באופן ספונטני, אך הסיכון לקרע ממברנות לפני לידה בנשים העוברות בדיקת מי שפיר בשליש השני לצורך אבחון טרום לידתי של הפרעות גנטיות הוא 1%. אמנם, לא ידוע על מחקרים המסבירים את כל המקרים של קרע ממברנות לפני לידה הנובעים מבדיקת מי שפיר. במקרה זה, הסיכוי שהקרומים יחלימו מעצמם ומי השפיר יחזרו לרמות נורמליות גבוה בהרבה מקרע ממברנות לפני לידה ספונטני. בהשוואה לקרע ממברנות לפני לידה ספונטני, לכ-70% מהנשים יהיו רמות מי שפיר תקינות תוך חודש, וכ-90% מהתינוקות ישרדו.
לקריאה נוספת
• Schnitt, S. J., & Collins, L. C. (2009). Biopsy interpretation of the breast. Lippincott Williams & Wilkin Desai, S. V., & Tank, P. (2012). Handbook on preterm prelabor rupture of membranes in a low resource setting. JP Medical Ltd.
• Bhargava, R. (2015). Simplified and Illustrated Breast Pathology. JP Medical Chien, E. (Ed.). (2020). Premature Rupture of Membranes, An Issue of Obstetrics and Gynecology Clinics, E-Book (Vol. 47, No. 4). Elsevier Health Sciences.
קישורים חיצוניים
• כתבה על פקיעת קרומים מוקדמת בהריון
• כתבה של בית חולים על קרע ממברנות לפני לידה (באנגלית)
• מאמר הבחנה וטיפול של קרע ממברנות לפני לידה (באנגלית)
• מאמר הדן בגורמי סיכון של קרע ממברנות לפני לידה (באנגלית)
האיים הספורדיים
האיים הספורדיים (ביוונית: Βόρειες Σποράδες - מילולית - האיים המפוזרים) הם קבוצת איים (ארכיפלג) הממוקם לחופה המזרחי של יוון, בצפון הים האגאי, צפון-מזרחית לאי אביה.
קבוצת האיים כוללת 24 איים מהם חמישה מיושבים: אלוניסוס, סקיאתוס, סקופלוס, פריסטרה וסקירוס (מספר מועט של תושבים מתגוררים גם באיוני אדלפי).
מרבית האיים הספורדיים משתייכים מבחינה אדמיניסטרטיבית למחוז תסליה, אולם האי סקירוס שייך למחוז מרכז יוון.
בשנת 1992 הוקם באזור האיים גן לאומי שמטרתו להגן על בעלי חיים בסכנה, ובמיוחד על כלב ים נזירי מצוי. בגן הלאומי נמצאים גם הדולפינן, סטנלה מפוספסת ודולפין. באי פיפרו מתקיים קינון של מאות פרטים של בז חופים, וכן שחף אדום-מקור שהוא מין נדיר ממשפחת השחפיים (Audouin's Gull}.
רפאל מרדכי יהושע שאול
הרב רפאל מרדכי יהושע שאול היה רב, פרשן ודרשן באזמיר ובירושלים. מחבר ספר דובר מישרים על הרמב"ם.
תולדותיו
נולד לרבי אברהם שאול. תלמידו של הרב רפאל אשכנזי וגיסו של הרב דוד מורדוך. נישא לרבקה ריינה וירא שהייתה מטפלת בבעלה כדי שיוכל ללמוד והקפידה לשמשו אף על פי שהיו בבית משרתים. היה ענו מאוד עד שהיה משים עצמו כמי שאינו. היה נותן צדקה לכל דורש, לעיתים כהלוואה. מימי ילדותו עד סוף ימיו סבל מייסורים קשים ומרים שהקשו עליו ללמוד, ובני דורו מספרים על שקידתו העצומה בלימוד התורה למרות קושי זה.
בשנת התקמ"ה נפטר הרב חיים, חמיו, שעלה כמו הוריו של הרב, לארץ ישראל והתיישב בצפת.
נפטר בעודו צעיר בימים בר"ח טבת תקס"ט (1809).
בניו של הרב הם רבי אברהם, שהגיה והוציא לאור את ספר אביו, והערות ממנו על דברי אביו מופיעות בספר. הגביר חיים יעקב שאול, כלב שאול.
ספרו
ספר דובר מישרים (שאלוניקי תקפ"ח) - חידושים על הרמב"ם, ליקוטים על הש"ס, חידושים וציונים על הש"ס ובסופו קונטרס דרושים בשם דרכי מישרים ובו ארבעה דרושים לנישואין - האחרון הוא דרוש מבן רבינו הרב אברהם לכבוד נישואי אחיו, כלב. תשעה דרושים להספד, והאחרון ביניהם הוא דרוש לרבי אברהם על רבינו. נלוו לספר חידושים מהרב דוד מורדוך, גיס המחבר. לספר הסכמה מרבני שאלוניקי. שם הספר מכיל ר"ת בהיפוך אותיות של המחבר: מישרי"ם - מעשה ידי רפאל מרדכי יהושע שאול. מהדורה חדשה (ירושלים תש"פ) של הספר יצאה במסגרת מפעל אוסף מפרשי הרמב"ם.
פטר מארקי-זאי
פטר מארקי-זאי (בהונגרית: Péter Márki-Zay; נולד ב-9 במאי 1972) הוא פוליטיקאי, משווק, כלכלן, מהנדס חשמל והיסטוריון הונגרי. מכהן כראש עיריית הודמזוושרהיי מאז 2018. מנהיג מפלגת "תנועת הונגריה של כולם" (Mindenki Magyarországa Mozgalom – MMM), ואחד ממייסדיה. היה מועמד לראשות ממשלת הונגריה מטעם המפלגה מול ויקטור אורבן בבחירות לפרלמנט ב-2022.
חוסה ארנסטו דיאס
חוסה ארנסטו דיאס (בספרדית: José Ernesto Díaz) היה כדורגלן עבר קולומביאני ששיחק בעמדת החלוץ והיה אחד הבולטים בשנות ה-70' וה80'. שיחק במהלך הקריירה בקבוצות מיונאריוס, אינדפנדיינטה מדיין, אינדפנדיינטה סנטה פה, ג'וניור ברנקייה וכן בסטנדרד לייז' הבלגית. כמו כן, לבש במשך כ-10 שנים את המדים הלאומיים של נבחרת קולומביה ואף סיים כמלך שערי הקופה אמריקה 1975, טורניר בו סיימה קולומביה כסגנית מחזיקת הגביע. נחשב לאחד מהשחקנים הגדולים בהיסטוריה של סנטה פה ושני בניו, אנדרס ארנסטו דיאס ופרנסיסקו חבייר דיאס גם כן שיחקו במועדון.
אלגברה דיפרנציאלית
במתמטיקה, חוג דיפרנציאלי, שדה דיפרנציאלי ואלגברה דיפרנציאלית הם חוגים, שדות ואלגבראות המצוידים בגזירה, שהיא פעולה אונארית שהיא ליניארית ומקיימת את כלל לייבניץ. דוגמה טבעית לשדה דיפרנציאלי הוא שדה הפונקציות הרציונליות במשתנה אחד מעל, כאשר הגזירה היא פעולת הנגזרת ביחס למשתנה t.
חוסה ארנסטו דיאס
קריירה
ארנסטו דיאס נולד בבוגוטה ב-13 בספטמבר 1952. אביו רצה שיהיה רוכב אופניים, אבל ארנסטו התאהב מיד בכדורגל ושיחק בקבוצת חובבנים באחת השכונות של בוגוטה ביחד עם חוסה מיגל קניון שלימים יהפוך לחברו הטוב ושותפו בקבוצת אינדפנדיינטה סנטה פה. ארנסטו גדל כאוהד של סנטה פה וצורף למחלקת הנוער ב-1966 לאחר שכישרונו בלט בקבוצת החובבנים. לאחר שבלט גם במחלקת הנוער, הוא הוקפץ לסגל של הקבוצה הבוגרת ב-1971. כבר בעונתו הראשונה זכה באליפות עם הקבוצה, אם כי לא הרבה לשחק. במשחקים שכן שותף, הראה במעט את כישרונו. משנה לשנה התקדם ארנסטו ושיפר מעמדו בקבוצה ובליגה, כאשר ב-1974 כבר היה הכובש המצטיין של סנטה פה ואף היה חלק מהנבחרת הבוגרת. 1975 הייתה כנראה השנה הטובה בקריירה שלו, שכן היה גורם משמעותי וחשוב בזכייה של סנטה פה באליפות השישית בתולדותיה. בתום העונה עזב את סנטה פה והפך לשחקן הקולומביאני הראשון שעובר לשחק באירופה כאשר הצטרף למועדון הבלגי, סטנדרד לייז', שם שיחק במשך שנתיים גם במסגרת גביע אופ"א והראה את כישרונו, אך לבסוף חזר למולדתו.
אלגברה דיפרנציאלית
חוגים דיפרנציאלים
ייתכן כי החוג R אינו קומוטטיבי ולכן ייתכן כי הביטוי המוכר לכלל לייבניץ d(xy) = xdy + ydx הוא שגוי מעל חוג דיפרנציאלי כללי.
חוסה ארנסטו דיאס
קריירה
דיאס שוב חזר לסנטה פה והפך לשחקן המוביל שלה. בעונת החזרה שלו הוא חזר גם לכבוש שערים והוליך את סנטה פה למקום הרביעי. אחרי שנתיים הוא נדד ברחבי המדינה, תחילה לג'וניור ואחר כך לאינדפנדיינטה מדיין, עימה זכה בגביע בשנת 1981. בשנת 1983 חזר לבוגוטה אבל הצטרף ליריבה העירונית מיונאריוס. אומנם לא זכה עימה בדבר, אבל המשיך להיות אחד השחקנים הבולטים במדינה. חזר לקבוצת נעוריו, סנטה פה, לעונת הפרישה, שם תרם בעיקר מניסיונו.
אלגברה דיפרנציאלית
שדות דיפרנציאלים
אוסף האיברים בF שנגזרתם היא אפס: הוא שדה המכונה שדה הקבועים של F.
חוסה ארנסטו דיאס
נבחרות לאומיות
ב-1971 בהיותו בן 19, הרשים בבכורה שלו בסנטה פה וקיבל זימון לנבחרת הצעירה. שיחק בסודאמריקנו ובמשחקים הפאן-אמריקאיים, שם הוליך את קולומביה למדליית הכסף. כמו כן שיחק עם הנבחרת האולימפית באולימפיאדת מינכן 1972.
בנבחרת הבוגרת ערך את הבכורה ב-1973 ושיחק במוקדמות מונדיאל 1974. שנה מאוחר יותר הוליך את קולומביה ביחד עם וילינגטון אורטיס לגמר הקופה אמריקה 1975, שם הפסידו לפרו. דיאס הצטיין ונבחרת למלך כיבושי הטורניר. כמו כן, שיחק גם בטורנירי הקופה אמריקה של 1979 ו-1983.
אחרי הפרישה
דיאס המשיך להתגורר בבוגוטה, שם עבד בבית ספר לכדורגל ובנוסף היה בעל עסק של מכוניות. מאוחר יותר עבר להתגורר באורלנדו שבארצות הברית ושם התפרנס ממשחקי כדורגל בסופי שבוע וכן בחניית מכוניות. ב-4 במאי 2002, תוך כדי שהוא משחק כדורגל, התמוטט דיאס כתוצאה מהתקף לב ומת זמן קצר מאוחר יותר.
פטר מארקי-זאי
ביוגרפיה
מארקי-זאי נולד בהודמזוושרהיי, בהונגריה הקומוניסטית, ב-9 במאי 1972, לאם שהייתה כימאית ולאב שהיה מורה לפיזיקה. הוא גדל במשפחה שמרנית וקתולית. הוא סיים את לימודיו בבית הספר בהודמזוושרהיי בשנת 1990.
מ-1990 עד 1993 למד במכללה למסחר ואירוח בבודפשט, שם למד שיווק, ולאחר מכן באוניברסיטה לכלכלה בבודפשט מ-1993 עד 1996, שם למד כלכלה. בין 1997 ל-2001, למד הנדסת חשמל במכללה הטכנית של בודפשט. בשנת 2002, הוא גם סיים את לימודיו בהיסטוריה באוניברסיטת סגד. בנוסף גם למד היסטוריה של הכלכלה ב-Pázmány Péter Catholic University, וסיים את לימודיו כדוקטור לפילוסופיה ב-2006.
בין 1996 ל-2004 עבד ב- DÉMÁSZ, שהייתה אז אחראית על אספקת החשמל לדרום הונגריה, ולאחר מכן ב-Kontavill-Legrand ככלכלן ומנהל שיווק.
בשנת 2004 עבר עם אשתו וחמשת ילדיו לקנדה, שם עבד תחילה כמוכר מדלת לדלת עבור ספק שירותי טלפון, ולאחר מכן במחלקת השיווק של Carquest. לאחר כשנתיים וחצי עברה המשפחה לארצות הברית, שם המשיך לעבוד ב-Carquest. בין 2008 ל-2009, הוא היה חבר במועצת כוח העבודה האזורית של מזרח אינדיאנה. בשנת 2009 חזרה המשפחה להודמזוושרהיי.
קריירה פוליטית
בשנת 2018 הודיע ​​מארקי-זאי כי יתמודד כמועמד עצמאי בבחירות לראשות העיר הודמזוושרהיי.
ב-25 בפברואר 2018 ניצח את זולטן הגדס, והפך לראש העיר הראשון שלא ממפלגת פידס של העיר מאז 1990. הוא נכנס לתפקידו ב-3 במרץ, כאשר אנדריאה קיס מהמפלגה הסוציאליסטית ההונגרית שמשמת כסגניתו.
בעקבות הצלחתו, המשיך מארקי-זאי לתמוך באחדות כלל ארצית בין מפלגות האופוזיציה. בשנת 2018, הוא הקים את "תנועת הונגריה של כולם" (Mindenki Magyarországa Mozgalom; MMM) שהוקמה על מנת לקדם שיתוף פעולה בין מפלגות האופוזיציה המתנגדות לוויקטור אורבן, ולתמוך בדמוקרטיה.
במהלך הקדנציה הראשונה שלו כראש עיר, הבטיח להילחם למען שקיפות. הוא חשף כי העיר נמצאת במצב כלכלי הרבה יותר גרוע ממה שדווח בעבר. בשנת 2019, הוא התמודד לקדנציה נוספת לראשות העיר, הפעם תחת הדגל של MMM. מועמדותו נתמכה שוב על ידי כל מפלגות האופוזיציה הגדולות. הוא הביס את המועמד העצמאי שנתמך על ידי פידס.
בשנת 2021 הודיע ​​על כוונתו להתמודד כמועמד לראשות הממשלה תחת דגל האופוזיציה ההונגרית - MMM. בסיבוב הראשון של הפריימריז, הגיע למקום השלישי עם 20.43% מהקולות. ב-17 באוקטובר זכה בסיבוב השני עם 56.7% מהקולות לאחר פרישת אחת המתמודדות. עקב כך, בבחירות 2022 לפרלמנט, מרקי-זויי יהיה המנהיג והמועמד לראשות הממשלה של הברית הפוליטית המאוחדת של הונגריה. בבחירות הובסה המפלגה על ידי אורבן כאשר היא זוכה ב-35% מהקולות, לעומת 53% בהן זכה אורבן. המפלגה השיגה 53 מושבים, 4 יותר ממה שהיה לה לפני כן (כל המפלגות יחד).
בשנת 2021 הוא נבחר לאחד מ-28 האנשים המשפיעים ביותר באירופה, במדור "החולמים", על ידי Politico Europe.
חיים אישיים
בשנת 1994 נישא מארקי-זאי לפליציה לילה וינצה, פיזיקאית, מיילדת ודולה. יש להם שבעה ילדים: פרנץ (1996), לילה (1997), תאודורה (1998), גלרט (2000), אמה (2003), לורנט (2005) ופאל (2009). המשפחה משתייכת לכנסייה הקתולית. הוא מחזיק גם באזרחות קנדית. הוא דובר הונגרית, אנגלית, גרמנית וצרפתית, ויש לו ידיעה מסוימת בספרדית, ברוסית ובפינית.
Fallout (סדרת משחקים)
Fallout היא סדרת משחקי וידאו מסוג משחק תפקידים פוסט אפוקליפטי. הסדרה כוללת 5 משחקים, ומספר משחקי משנה.
שני המשחקים הראשונים בסדרה נוצרו על ידי חברת Interplay והיו בז'אנר משחק תפקידים ועולם פתוח ואילו בשלושת המשחקים שיצאו אחריהם שולבה גם מצלמת גוף ראשון שניתן להחליפה במצלמת גוף-שלישי. המשחק הראשון שיצא ב-1997 קיבל תגובות טובות וזכה בתואר משחק התפקידים הטוב ביותר של השנה ב-1997 ו-1998. המשחק השני שיצא בספטמבר 1999 וקיבל ביקורות טובות, אם כי פחות מהמשחק שקדם לו.
שלושת המשחקים האחרים נוצרו על ידי חברת Bethesda Game Studios לאחר שרכשה את הזכויות על הסדרה מ־Interplay שהייתה על סף פשיטת רגל.